b'\n_START_ARTICLE_\nBi\xc4\x8d (biologija)\n_START_PARAGRAPH_\nBi\xc4\x8devi ili flagele naj\xc4\x8de\xc5\xa1\xc4\x87i su organi za pokretanje nekih \xc5\xa1tapi\xc4\x87astih bakterija. To su kon\xc4\x8daste tvorevine duljine 12-25 mikrometara, izbijaju iz bazalnih tjele\xc5\xa1aca, a iznutra su \xc5\xa1uplje.\n_START_SECTION_\nSvojstva\n_START_PARAGRAPH_\nNastaju u loptastim tjele\xc5\xa1cima, koja se zovu bazalne granule, a nalaze se u stani\xc4\x8dnoj stijenci. Obi\xc4\x8dnim mikroskopom ne vide se ni obojane jer su vrlo tanke (oko 10 nm). Gra\xc4\x91ene su od proteina flagelina. Sadr\xc5\xbei flagelarni H-antigen. Na duljinu bi\xc4\x8deva utje\xc4\x8du mnogi faktori. Dobro se razvijaju u teku\xc4\x87im hranili\xc5\xa1tima i povr\xc5\xa1ini mekih podloga, a na tvrdim i u prisutnosti fenola slabije. Mogu i potpuno nestati, pa nestaje i H-antigen. To je ipak samo privremena promjena. Broj i razmje\xc5\xa1taj bi\xc4\x8deva tipi\xc4\x8dan je za neku vrstu.'